Hüt ischs letzta Auswärtsspiel vum HCD in Rapperswil. Ich gönn miar dia Freud nach era strenga Wucha an de Match, au wenns nit so guat für de HCD usgseht. Dia letschta 4 Spiel verlora, d'Heimbilanz gseht düsterer us als Uswärtsbilanz. Aber das hett kai Freund zum Abruch!   Triff mich in Rapperswil mit minera Ex Sandra zu dem 2.letschta Qualispiel in dera Saison. Treffed üs guat 1h vor em Match, denn gahts ab go luega. Tja so chöments wieder: 7:3 Sieg nach 60min i de neua Diners Club Arena. 7 verschiedene Torschützen und e super Fan-Stimmig, mir  schreied eu zum Sieg.   Jetzt setts wieder hei zuagah, mis Versprecha muassi au na ilösa: Wenn de HCD gwünnt gangi wieder go schaf statt am Sa. Morga. Drus wird aber nix. Z'erscht vergiss i min Rucksack im Schlüssfach z'Rappi, merka es in Pfäffike SZ, gang wieder zrugg und verlüra weg dem 1h. Also wirds morga am 1 bis i in Chur bi. Doch es gaht witar: Statt wieder uf Pfäffike SZ z'fahra, fahri via Meila uf Züri HB. Doch um 23.48 Uhr fahrt kain  Zug meh nach Chur, hett doch sella uf di ander Richtig fahra. Zum Glück bin ich grad am Tel. mit em Stefan Schönwetter allias Pizza. Er nimmt mich in Winterthur in Empfang. Uf Winti bini nämli na cho. So verbring ich dia Nacht in Winterthur, minera Heimat- und Geburtsstadt.